પરમેશ્વરની કૃપાથી, ધ્યાનની મદદથી કે આંતરિક ઉપાસનાની મદદથી, પ્રાણાયામથી હઠ યોગની કેટલીક ચોક્ક્સ મુદ્રાઓ, કે જે આસન તરીકે ઓળખાય છે તેના દ્વારા શ્વાસોશ્વાચ્છ્વાસની ક્રિયાને નિયંત્રિત કરી કુંડલિની શક્તિ જાગૃત કરી શકાય છે. શક્તિના રૂપાંતરણ માટેની બીજી મહત્ત્વની પદ્ધતિ છે શક્તિપાત. એક સમર્થ યોગી અભ્યાસુની કુંડલિની જાગૃત કરવા માટે શક્તિનું વહન કરવા માટેનું માધ્યમ બની શકે છે. સ્પર્શ, દૃષ્ટિ, મંત્ર અથવા સંકલ્પ આ ચારમાંથી કોઈ એક રીતે આ સાધ્ય બની શકે છે. યોગી અનુયાયીને સ્પર્શીને અથવા શારીરિક સ્પર્શ કરીને શક્તિનું રૂપાંતરણ કરી શકે છે અથવા અનુયાયી તરફ એકી નજરે જોઈને યોગીની આંખો દ્વારા શક્તિનું રૂપાંતરણ થઈ શકે છે. યોગી શક્તિ ધરાવતા મંત્રોનું ઉચ્ચારણ કરીને અથવા સંકલ્પ દ્વારા પ્રત્યક્ષ રીતે શક્તિનું વહન કરી શકે છે. એવા યોગીઓ કે જેમણે જીવન શક્તિ પર સંપૂર્ણ પ્રભુત્વ પ્રાપ્ત કર્યું છે જેને સંસ્કૃતમાં પ્રાણ કહેવામાં આવે છે તેમના દ્વારા જ શક્તિપાતની પ્રક્રિયાનું અમલીકરણ થઈ શકે છે.